Ādolfs Šapiro

Ādolfs Šapiro (; dzimis ) ir PSRS, Latvijas un Krievijas teātra režisors.

Dzīvesgājums 
Dzimis 1939. gadā Harkivā. 1962. gadā absolvēja Harkivas Teātra institūtu un sāka strādāt par režisoru Jaunatnes teātrī. 1964. gadā kļuva par Latvijas Teātra biedrības biedru. Pēc diviem gadiem Jaunatnes teātrī kļuva par tā galveno režisoru un šajā amatā darbojās līdz Jaunatnes teātra slēgšanai 1992. gadā. Pēc iestudējuma Jaunatnes teātrī režisējis filmu "Uzvarētāja" (1987).

No 1993. gadā strādājis kā neatkarīgais režisors un teātra padagogs. Iestudējis izrādes dažādos teātros Krievijā un Igaunijā. Veidojis iestudējumus arī ASV, Francijā, Polijā, Izraēlā, Ķīnā, Dienvidamerikas valstīs. Vadījis meistarklašu nodarbības dažādās valstīs. Sarakstījis vairākas lugas un grāmatas, tai skaitā «Антр-Акт», «Как закрывался занавес». No 2007. gada līdz 2021. gada janvārim bijis mākslas projektu vadītājs A. Brjanceva vārdā nosauktajā Jauno skatītāju teātrī Sanktpēterburgā.

2014. gada martā viņš kopā ar citiem kultūras darbiniekiem parakstīja aicinājumu pret karu, Krievijas pašizolāciju un totalitārisma restaurāciju, nepiekrītot Krievijas valdības politikai Krimā.

Apbalvojumi un pagodinājumi 
 Latvijas PSR Tautas skatuves mākslinieks (1984) 
 Spēlmaņu nakts balva par mūža ieguldījumu (2011) 
 Triju Zvaigžņu ordenis, III šķira (2011)

Atsauces

Ārējās saites 
 Шапиро Адольф Яковлевич. Режиссёр zamos.ru
 Ādolfs Šapiro filmas.lv

1939. gadā dzimušie
Latvijas ebreji
Latvijas teātra režisori
Triju Zvaigžņu ordeņa komandieri
Latvijas PSR Tautas skatuves mākslinieki
Ar Draudzības ordeni apbalvotie (Krievija)
Harkivā dzimušie
Latvijas kultūras kanonā ietvertās vērtības
Spēlmaņu nakts balvu ieguvēji